EkBass/fiwiki-20250220-pages-articles huggingface dataset:
Nymölla

Nymölla on vajaan 300 asukkaan taajama Bromöllan kunnassa Ruotsin Skånessa. Lyhyen Skräbeån-joen suulla sijaitsevassa Nymöllassa toimi vuonna 1962 käynnistynyt sellu- ja paperitehdas joka siirtyi vuonna 2023 Stora Ensolta yhdysvaltalaiselle Sylvamo-yhtiölle. Noin 500 ihmistä työllistävä tehdas valmistaa kopiopaperia. ==Lähteet== Luokka:Ruotsin taajamat Luokka:Bromöllan kunta
SLC6A1-enkefalopatia

SLC6A1-enkefalopatia on epileptisiin enkefalopatioihin kuuluva harvinainen neurologinen sairaus, joka aiheuttaa epilepsiaa ja kehitysvammaisuutta.Johanna Rintahaka, SLC6A1-enkefalopatia Tukiliitto 13.3.2023, viitattu 31.7.2023 SLC6A1-enkefalopatiaan liittyvät epilepsiakohtaukset alkavat keskimäärin alle neljän vuoden iässä. Kohtaustyypit voivat vaihdella. Potilailla on kuvattu myokloonisia ja atoonisia kohtauksia sekä poissaolokohtauksia. Kehitysvammaisuus on yleensä lievää tai keskivaikeaa, mutta myös vaikeita kehitysvammoja on todettu. SLC6A1-enkefalopatiaan voi liittyä käytöshäiriöitä. Noin kymmenessä prosentissa tapauksista esiintyy lisäksi ataksiaa. Oirekuva on moninainen, yksilöllisesti vaihteleva ja mahdollisesti osittain täsmentymätön. Diagnoosi asetetaan oirekuvan ja geenitestin pohjalta. Aivosähkökäyrässä havaitaan usein juuri SLC6A1-enkefalopatialle ominaisia muutoksia. Erotusdiagnostisesti huomionarvoisia ovat muut varhaislapsuudessa puhkeavat epileptiset enkefalopatiat. Hoito on oireenmukainen. SLC6A1-enkefalopatia johtuu mutaatiosta kromosomissa 3 sijaitsevassa SLC6A1-geenissä. SLC6A1-enkefalopatiassa viallisen geenin tuottaman GABA-välittäjäaineen kuljettajaproteiinin määrä on riittämätön. Tästä johtuvat sairauden neurologiset oireet. Lääketieteellisessä kirjallisuudessa kuvattujen tapausten taustalla ovat olleet satunnaiset uudet mutaatiot, mutta SLC6A1-enkefalopatian periytymistapaa pidetään autosomaalisena ja vallitsevana. SLC6A1-enkefalopatian piirteitä kuvasi ensimmäisenä vuonna 2015 Gemma L. Carvillin tutkimusryhmä, joka havaitsi SLC6A1-geenin mutaatioon liittyvän myokloonis-atoonisia epilepsiakohtauksia ja kehitysvammoja. Myöhempi tutkimustyö paljasti myös muita epilepsian kohtaustyyppejä esiintyvän ja kehitysvammaisuuden vaikeusasteen vaihtelevan SLC6A1-enkefalopatiassa. Maaliskuuhun 2023 mennessä oli tieteellisissä julkaisuissa raportoitu alle 50 tapausta. == Lähteet == Luokka:Neurologiset sairaudet Luokka:Perinnölliset sairaudet
Ole Andreas Furu

Ole Andreas Furu (26. joulukuuta 1841 Trondheim – 28. marraskuuta 1925 Oslo) oli norjalainen juristi ja Høyren poliitikko. Hän istui suurkäräjillä vuosina 1880–1882 ja 1886–1888 sekä toimi Norjan sisäministerinä 1890–1891, tilintarkastusministerinä 1894–1895 ja valtiovarainministerinä 1893–1895. Hän oli myös Akershusin läänin maaherra 1895–1918 ja useaan otteeseen Kristiansundin pormestari. ==Lähteet== ==Aiheesta muualla== Luokka:Norjan valtiovarainministerit Luokka:Norjan pormestarit Luokka:Norjan maaherrat Luokka:Norjalaiset juristit Luokka:Vuonna 1841 syntyneet Luokka:Vuonna 1925 kuolleet
Une Bastholm

Une Aine Bastholm (s. 14. tammikuuta 1986 Trondheim) on norjalainen vihreä poliitikko. Hän on istunut suurkäräjillä vuodesta 2017 ja toimi puolueensa puheenjohtajana vuosina 2020–2022. Hän oli vihreiden ensimmäinen varsinainen puheenjohtaja, tätä ennen puolue käytti kahden puhehenkilön mallia. Bastholm toimi puhehenkilönä vuosina 2016–2020. ==Lähteet== ==Aiheesta muualla== * Une Bastholm Norjan suurkäräjien verkkosivuilla Luokka:Norjalaisten puolueiden puheenjohtajat Luokka:Norjalaiset vihreät poliitikot Luokka:Vuonna 1986 syntyneet Luokka:Elävät henkilöt
Floc de Gascogne

Floc de Gascogne on ranskalainen alkoholijuoma. Siinä on sekoitettuna keskenään kaksi kolmasosaa viinirypälemehua, joko valkoista tai punaista ja yksi kolmasosa nuorta armanjakkia. Juoman alkoholipitoisuus on 16-18 prosenttia. Floc de Gascognen tapaista juomaa on valmistettu Gascognessa 1500-luvulla saakka. Floc de Gascogne tuotiin ensimmäisen kerran markkinoille vuonna 1976. Vuodesta 1990 lähtien sillä on ollut Appellation d'Origine Contrôlée (AOC) -status. Flocs de Gascognen tuotantoalueet kattavat kolme departementtia: Gers (80 %), Landes ja Lot-et-Garonne. == Lähteet == == Aiheesta muualla == Luokka:Ranskalaiset juomat Luokka:Gers
Jouluelokuva

Jouluelokuva on elokuva, jonka tapahtumat sijoittuvat joulun aikaan. Jouluelokuvat ovat yleensä tunnelmaltaan iloisia, joskin poikkeuksiakin löytyy. == Tunnettuja jouluelokuvia == *Yksin kotona (1990) *Yksin kotona 2 – Eksynyt New Yorkissa (1992) *The Grinch (2000) *Elf (2003) *Napapiirin pikajuna (2004) *Joulutarina (2007) *Painajainen ennen joulua (1993) *Die Hard – vain kuolleen ruumiini yli (1988) *Ihmeellinen on elämä (1946) *Saksikäsi Edward (1990) *Gremlins (1984) == Luettelo eniten tuottaneista jouluelokuvista == # The Grinch (2018) Tuotto: 526 760 632 $ # Yksin kotona (1990) Tuotto: 476 684 675 $ # Yksin kotona 2 – Eksynyt New Yorkissa (1992) Tuotto: 358 994 850 $ # The Grinch (2000) Tuotto: 345 823 032 $ # Saiturin joulu (2009) Tuotto: 325 286 646 $ == Lähteet == * Luokka:Elokuvalajityypit
Multippeli endokriininen neoplasia

Multippeli endokriininen neoplasia viittaa seuraaviin kasvainalttiusoireyhtymiin: * Tyypin 1 multippeli endokriininen neoplasia * Tyypin 2 multippeli endokriininen neoplasia * Tyypin 2B multippeli endokriininen neoplasia (aiemmin "tyypin 3 multippeli endokriininen neoplasia") * Tyypin 4 multippeli endokriininen neoplasia
The Ashes

The Ashes () on Englannin ja Australian välinen test-krikettisarja, joita on pelattu vuodesta 1882 lähtien. Ashes-sarjat koostuvat viidestä test-ottelusta, ja ne pelataan puolentoista vuoden välein vuorotellen Englannissa ja Australiassa. Kaikkiaan Ashes-sarjoja on pelattu 72, joista Australia on voittanut 34 ja Englanti 32; seitsemän sarjaa on päättynyt tasan. == Historia == Australian krikettimaajoukkue vieraili Englannissa vuonna 1882, ja joukkueiden välillä pelattiin 28.–29. elokuuta test-ottelu, joka päättyi Australian voittoon seitsemän juoksun erolla (Australia: 63 ja 122, Englanti: 101 ja 77). Tappion jälkeen The Sporting Times -lehdessä julkaistiin ”kuolinilmoitus”, jonka mukaan englantilainen kriketti kuoli Oval-kentällä 29. elokuuta 1882, ja ”ruumis tuhkataan ja tuhkat viedään Australiaan”. Englannin krikettimaajoukkueen kapteeni Ivo Bligh julisti, että Englannin tulevalla kiertueella Australiassa 1882–1883 nuo tuhkat haettaisiin takaisin; vastaavasti Australian kapteeni Billy Murdoch julisti puolustavansa tuhkia. Jouluaattona 1882 Bligh’lle annettiin Melbournessa pieni tuhkauurna, joka symbolisoi tuhkia. Kyseinen uurna sijaitsee nykyään Lord’sin krikettikentän museossa. Ashes-sarjoja on pelattu 72, joista Australia on voittanut 34 ja Englanti 32; seitsemän sarjaa on päättynyt tasan. Otteluita sarjoissa on pelattu 361, joista Australia on voittanut 152 ja Englanti 111, kun taas 98 ottelua on päättynyt tasapeliin. Viimeisin Ashes-sarja pelattiin kesä- ja heinäkuussa 2023; sekä Englanti että Australia voittivat kaksi ottelua, ja yksi ottelu päättyi tasapeliin. == Lähteet == Luokka:Kriketti Luokka:Englannin urheilu Luokka:Australian urheilu
MOMO-oireyhtymä

MOMO-oireyhtymä on erittäin harvinainen geneettinen oireyhtymä, joka sai nimensä pääpiirteiden englanninkielisten nimitysten alkukirjaimista. Nämä piirteet ovat makrosomia, ylipaino, makrokefalia ja silmien poikkeavuudet.MOMO syndrome Orphanet, viitattu 1.8.2023MOMO syndrome National Organization for Rare Disorders, viitattu 1.8.2023 Oireistoon liittyy kehitysvamma, joka saattaa määrittää sitä paremmin kuin makrosomia, jota ei ole kuvattu kaikilla sairastuneilla. MOMO-oireyhtymässä yleisiä ovat lisäksi muun muassa luuston kypsymisen viive sekä poikkeavat kasvonpiirteet, joihin kuuluvat muiden muassa hypertelorismi ja otsan korostuneisuus. MOMO-oireyhtymän oireet ilmenevät jo vastasyntyneenä tai vauvaiän aikana.MOMO syndrome Genetic and Rare Diseases Information Center, viitattu 1.8.2023 Hoito on oireenmukainen. Oireyhtymän geneettinen pohja on jäänyt tuntemattomaksi, mutta LINC00237-geenin mutaatiota on epäilty syyksi. Autosomissa vallitsevaa tai autosomissa peittyvää periytymistapaa on esitetty, mutta harvinaisten sairauksien Orphanet- tietokanta määrittää oireyhtymän peittyvästi periytyväksi. Arvioitu esiintyvyys on alle yksi miljoonasta. Lääketieteellisissä julkaisuissa on raportoitu vain noin tusinan verran tapauskuvauksia. == Lähteet == Luokka:Oireyhtymät Luokka:Perinnölliset sairaudet Luokka:Harvinaissairaudet
Martine Clémenceau

Martine Clémenceau (s. 18. maaliskuuta 1949) on ranskalainen laulaja. Clémenceau voitti Tokion kansainvälisen musiikkifestivaalin vuonna 1971 kappaleella "A jour l’amour". Clémenceau valittiin julkisessa karsinnassa edustamaan Ranskaa Eurovision laulukilpailuun 1973 kappaleella "Sans toi". Samana vuonna Clémenceau esitti Ranskan karsinnassa myös kappaleet "Je suis venue de loin" ja "L'arlequin", jotka sijoittuivat karsinnassa viidenneksi ja kuudenneksi. Kansainvälisessä Eurovision laulukilpailussa Clémenceau jäi jaetulle 15. sijalle 17 kilpailijan joukosta. ==Diskografia== ===Albumit=== *Un Jour L'Amour (1972) *Martine Clemenceau (1979) *Clémentine (1981) *Les Fleurs (yhteislevytys Guy Bonnet'n kanssa, 1981) *Martine Clémenceau (1983) ==Lähteet== ==Aiheesta muualla== *Martine Clémenceaun kotisivut Luokka:Ranskalaiset laulajat Luokka:Ranskan euroviisuedustajat Luokka:Vuoden 1973 euroviisuedustajat Luokka:Vuonna 1949 syntyneet Luokka:Elävät henkilöt
Konginkankaan koulu

Konginkankaan koulu on Äänekosken Konginkankaan kirkonkylässä toimiva peruskoulun alakoulu (luokka-asteet 1–6). Vuonna 2022 (2023) Konginkankaan koulua kävi 72 (63) perusasteen opiskelijaa. Konginkankaan koulun historia alkaa vuonna 1867 perustetusta, Keski-Suomen ensimmäisestä kansakoulusta. Nykyään naapurikiinteistöissä sijaitsevat muun muassa Konginkankaan kotiseutumuseo, Konginkankaan seurakuntatalo ja Konginkankaan kirkko. ==Lähteet== Luokka:Konginkangas Luokka:Äänekosken rakennukset ja rakennelmat Luokka:Suomen peruskoulut Luokka:Äänekosken oppilaitokset
Ann Westin

Ann Westin (s. 15. helmikuuta 1956 Göteborg) on ruotsalainen stand up -koomikko. Hän aloitti uransa vuonna 1996 ja on koulutukseltaan psykiatrinen sairaanhoitaja. Westin varttui Biskopsgårdenin kaupunginosassa Göteborgissa. ==Lähteet== ==Aiheesta muualla== * Kotisivut Luokka:Ruotsalaiset stand up -koomikot Luokka:Vuonna 1956 syntyneet Luokka:Elävät henkilöt
Håkan Smeds (kauppaneuvos)

Ernst Håkan Smeds (s. 29. kesäkuuta 1948 Pirttikylä) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen. Viitattu 1.8.2023. Håkan Smeds syntyi maanviljelijä Runar Smedsin ja Etel Ehrströmin perheeseen ja avioitui 1968 Eeva-Liisa Koskimäen kanssa. Hän valmistui merkonomiksi Vaasan kauppaoppilaitoksesta 1966 ja suoritti SOK:n liikkeenjohdollinen kenttäkoulutuksen Suomen Osuuskauppaopistossa 1968–1970 ja useita muitakin liikkeenjohdon koulutusohjelmia ja kursseja. Smeds oli Pörtom Andelshandelin myyjä 1966–1967, harjoittelija Osuuskunta Anvassa Vaasassa 1968–1969, harjoittelija SOK:n Vaasan konttorissa 1969–1970, Suomen Osuuskauppaopiston kouluttaja Helsingissä 1970–1973, Osuuskunta Varubodenin henkilöstöpäällikkö 1973–1974, hallituksen sihteeri 1973–1976, hallintopäällikkö 1975–1976 ja kaupallinen johtaja ja hallituksen jäsen 1976–1979, Andelsringenin toimitusjohtaja Uudessakaarlepyyssä 1979–1981, Osuuskauppa Waasko Handelslagin toimitusjohtaja ja hallituksen puheenjohtaja Vaasassa 1981–1990 ja Osuuskunta Varubodenin toimitusjohtaja ja hallituksen puheenjohtaja Kirkkonummella 1991–2004. Hänellä oli työuransa aikana myös useita osuustoiminnallisia ja muita luottamus- ja asiantuntijatehtäviä. Kauppaneuvoksen arvonimen Smeds sai 2003. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1948 syntyneet Luokka:Elävät henkilöt
Sammalinen (Saarijärvi)

Sammalinen on Keski-Suomessa Saarijärvellä Siltasalmen lähellä sijaitseva järvi. == Maantietoa == Sammalinen on 2,5 kilometriä pitkä, 600 metriä leveä, ja sen pinta-ala on 77 hehtaaria. Järvellä on kartan mukaan neljä saarta. Järvi on luodattu ja siitä on julkaistu syvyyskartat. Järven tilavuudeksi on määritetty 1,93 miljoonaa kuutiometriä eli 0,00193 kuutiokilometriä ja sen keskisyvyydeksi on saatu 2,5 metriä. Sen syvänteessä on 11,8 metriä syvää. Järven rantaviivan pituus on 7,5 kilometriä. == Vesistösuhteet == Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Selänpäänjoen valuma-alueeseen (14.662) järvi kuuluu. Järven vedenpinnan korkeus on 151,9 metriä mpy. == Lähteet == Luokka:Karankajärven valuma-alue Luokka:Saarijärven järvet
Norjan kulttuurihistoriallinen museo

Norjan kulttuurihistoriallinen museo (norj. Norsk Folkemuseum) on Oslossa Bygdøyn niemellä sijaitseva kulttuurihistoriallinen ulkoilmamuseo. Sinne on siirretty vanhoja rakennuksia eri puolilta Norjaa ja siellä on myös muita etnografisia kokoelmia, joihin kuuluu muun muassa kansallispukuja, taidetta, saamelaista kulttuuria sekä leluja. Museo perustettiin vuonna 1894 ja sitä ylläpitää samanniminen säätiö. ==Historia== Museon perusti Tukholman Skansenin innoittamana Hans Jacob Aall vuonna 1894. Se avattiin kaksi vuotta myöhemmin kaupungin keskustassa sijaitsevassa asunnossa ja muutti vuonna 1902 nykyiseen paikkaansa Bygdøylle, jossa oli ennestään kuningas Oscar II:n kokoelmia. Niihin lukeutui muun muassa paikalle siirretty Golin sauvakirkko. Vuonna 1907 kuninkaan kokoelmat yhdistettiin museoon. ==Kokoelmat== Nykyisin museossa on noin 150 rakennusta ja 230 000 esinettä. ==Kuvia== Gol stavkirke 1200 NFM.jpg|Golin sauvakirkko on yksi museon tunnetuimmista nähtävyyksistä. Norsk folkemuseum 0.jpg|Vanhasta Kristianiasta eli nykyisestä Oslosta siirrettyjä taloja. NorskFolkemuseum.Bensin.jpg|Vanha Esso-bensiiniasema. Stortingssalen NF 2.jpg|Entinen suurkäräjäsali. Telemarkstunet Norsk Folkemuseum 0.jpg|Aittoja Telemarkista. Leikanger prestebolig 1752 NFM (1).jpg|Leikangerin pappila. ==Lähteet== ==Aiheesta muualla== * Museon verkkosivut Kulttuurihistoriallinen Luokka:Norjan ulkoilmamuseot kulttuurihistoriallinen museo
Loukkulampi

Loukkulampi voi tarkoittaa seuraavia: * Loukkulampi, Laukkulampi, lampi Jämijärvellä * Loukkulampi, lampi Rautalammilla * Loukkulampi, itäisin Saarijärellä sijaitsevista tämän nimisistä lammista * Loukkulampi, läntisin Saarijärvellä sijaitsevista tämän nimisistä lammista * Loukkulampi, pohjoisin Saarijärvellä sijaitsevista tämän nimisistä lammista.
Kavo Laurila

Yrjö Kalervo ”Kavo” Laurila (s. 23. marraskuuta 1925 Kouvola) on suomalainen ilmailun ja laskuvarjohyppyjen harrastaja ja alan järjestöaktiivi. Ekonomin tutkinnon suorittanut Laurila teki varsinaisen työuransa liike-elämän palveluksessa, mutta kirjoitti sen ohella ilmailu- ja avaruuslentoaiheisia artikkeleita lehtiin ja ohjelmia Yleisradiolle vuosina 1956–2002, radioon satakunta ja televisioon viitisenkymmentä käsikirjoitustaIlmailuilmaisu, Finna.fi. Viitattu 1.8.2023.Laurila Kavo, Mediapinta. Viitattu 1.8.2023.. Laurilaa pidetään suomalaisen laskuvarjourheilun alullepanijanaKavo Laurila, seniorskydivers.com. Viitattu 1.8.2023.. Hän oli perustamassa Suomen ensimmäistä alan yhdistystä Suomen Laskuvarjokerhoa vuonna 1960 ja toimi sen ensimmäisenä puheenjohtajana. Ilmailuharrastus oli alkanut lennokkitoiminnasta jo nuorena ja eteni purjelentoon vuonna 1943, sotaohjaajakurssin nro 7 myötä moottorilentoon 1944 ja laskuvarjohyppyihin Yhdysvalloissa 1960. Lisäkoulutusta laskuvarjotoimintaan hän hankki useaan otteeseen 1960-luvulla Ranskan valtion koulutuskeskuksessa Lounais-Ranskan Biscarrossessa. Laurila oli Suomen Ilmailuliiton hallituksen jäsen läpi 1960-luvun sekä järjestöön vuonna 1964 perustetun laskuvarjourheilun keskustoimikunnan LuKT:n ensimmäinen puheenjohtaja vuoteen 1970 saakka. Hän on Suomen Laskuvarjokerhon (nyk. Skydive Finland) kunniapuheenjohtaja ja Senior Skydivers -yhdistyksen kunniajäsen.Kavo Laurila 90 vuotta, seniorskydivers.com. Viitattu 1.8.2023. Kavo Laurila toimi sellu- ja paperialan myyntitehtävissä muun muassa Tampellassa. Kun vuonna 1970 kymmenen suomalaisyritystä (Enso-Gutzeit, Finnair, Kymin Oy, Outokumpu, Yhdyspankki, Rautaruukki, Strömberg, Tampella, Valmet ja Vuoksenniska) perustivat tasaosuuksin liikelentoyhtiö Oy Nordair Ab:n, Kavo Laurila nimitettiin sen toimitusjohtajaksi. Laurila työskenteli myös Kar-Airissa ja Finnairissa. ==Teoksia== * Jatkosodan kaukopartiolennot. Koala-kustannus 2002. ISBN 952-5186-30-X. * Ilmailuilmaisu. Mediapinta 2013. ISBN 978-952-235-676-5. ==Lähteet== ==Aiheesta muualla== *Kavo Laurila esiintyy kertojana käsikirjoittamassaan dokumentissa Malmin lentoasemasta vuodelta 2014, video 27 min, Yle Elävä arkisto Luokka:Vuonna 1925 syntyneet Luokka:Elävät henkilöt Luokka:Suomalaiset yritysjohtajat Luokka:Suomalaiset toimittajat Luokka:Suomalaiset lentäjät Luokka:Suomalaiset laskuvarjohyppääjät Luokka:Suomalaiset urheilujohtajat Luokka:Suomalaiset tietokirjailijat
Koskenperkaajien muistomerkki

Koskenperkaajien muistomerkki (Koskenperkaaja) oli kuvanveistäjä Heikki Häiväojan suunnittelema, vuonna 1974 valmistunut veistos Kokemäellä. Se sijaitsi Käräjätien ja Kokemäenjoen välisellä nurmialueella. Kokemäen kauppalanhallitus päätti 21. tammikuuta 1974 muistomerkin hankinnasta, ja se paljastettiin 16. marraskuuta 1974. Muistomerkki valmistettiin betonista, ja se oli 900 cm korkea ja 700 cm leveä. Muistomerkki purettiin 6. syyskuuta 2023 sen huonon kunnon vuoksi. == Muistomerkin toteutus == Muistomerkki toteutettiin kutsukilpailuna vuonna 1973. Se juhlisti kuninkaallisen Suomen Koskenperkausjohtokunnan perustamista, josta tuli tuolloin kuluneeksi 175 vuotta. Koskenperkausjohtokunta oli Ruotsin vallan aikana vuonna 1799 perustettu virasto, jonka tehtävänä oli organisoida koskien ja jokien perkaustöitä. Ensimmäiset perkaustyöt tehtiin Kokemäenjoessa. Koskenperkausjohtokunnan seuraaja oli Tie- ja vesirakennushallitusta, joka perustettiin vuonna 1925 ja oli toiminnassa vuonna 1974, kun muistomerkki paljastettiin. === Aikaisemmat suunnitelmat === Kokemäen Lions-Club suunnitteli jo 1960-luvulla muistomerkin toteuttamista Tie- ja vesirakennushallituksen 150-vuotisen toiminnan kunniaksi. Vuonna 1964 julkistettiin kuvanveistäjä Kauko Räikkeen idealuonnos muistomerkiksi. Maan ja veden väistyminen -niminen abstrakti veistos olisi ollut yli kymmenen metriä korkea ja toteutettu teräsbetonista. Se olisi sijoittunut Vuolteen jokisillan ja uuden kunnansairaalan väliselle alueelle. == Purkaminen == Vuonna 2023 Kokemäen kaupunginhallitus päätti Koskenperkaajien muistomerkin purkamisesta sen huonokuntoisuuden takia. Muistomerkin kunnnostuksen oli arvioitu maksavan noin 54 000 euroa. Sen kunnostukseen oli haettu avustusta Taiteen edistämiskeskukselta ja Suomen Kulttuurirahaston Satakunnan rahastosta, mutta avustuksia ei saatu. Kokemäen kaupunginvaltuusto oli asettanut muistomerkin kunnostuksen edellytykseksi sen, että kunnostukseen saadaan ulkopuolista avustusta. Koska näin ei tapahtunut, muistomerkki päätettiin purkaa. Muistomerkki purettiin 6. syyskuuta 2023. == Lähteet == Luokka:Suomen patsaat ja veistokset Luokka:Kokemäki
Wingspan

Wingspan on Elisabeth Hargraven suunnittelema lautapeli, jossa myös pelikorteilla on merkittävä osuus. Peli on monimutkainen, mutta myös hauska nuorison ja aikuisten käyttöön. Pelissä on bonuskortit, joiden vuoksi jokaisen pelaajan on pyrittävä hieman erilaisiin päämääriin. Lintukortteja on 170, jotka jäljittelevät Pohjois-Amerikassa esiintyviä lintulajeja ja niiden ominaisuuksia esimerkiksi munamäärän ja ruokavalion suhteen. Ruokintalautana on rakennelma, johon ruoat tulevat sattumanvaraisesti. Lintukorteista ja munista saa pisteitä, kun ne pelaa laudalle niille ominaisiin maastotyyppeihin. Joka kierroksella ei voi pelata lintua. Välillä voi hankkia kosteikkolinturivilta uusia lintukortteja, niittyjen lintujen riviltä munia tai metsälintujen riviltä ruokaa automaatista. Pelissä on neljä vaihetta, joihin kuuluu sattumanvaraiset neljä tavoitetta. Edelleen pelattuja lintuja voi aktivoida eri toimintoihin, joista toisista hyötyy enemmän kuin toisista. Pistelasku suoritetaan lopuksi, ja se on kohtalaisen monimutkainen, mutta toimiva. On myös laadittu versio, jossa käsitellään Euroopan lintuja. Peli on palkittu muun muassa Saksassa vuoden lautapelinä 2019. Pelin julkaisijana on Stonemaker Games. == Lähteet == Luokka:Lautapelit Luokka:Korttipelit
Hwasong-17

Hwasong-17 (HS-17) on Pohjois-Korean mannertenvälinen ohjus. Se on maailman suurin liikuteltava nestemäistä polttoainetta käyttävä ohjus. Ohjuksessa on kaksi suurta rakettivaihetta. Hwasong-17 kantaa 15 000 kilometrin päähän. Kärjen paino saattaa olla 1800–3300 kg. Pohjois-Korea kokeili tätä ohjustyyppiä ensi kerran onnistuneesti 25. maaliskuuta 2022. == Viitteet == Luokka:Mannertenväliset ballistiset ohjukset Luokka:Pohjois-Korean asevoimat
Semen Semkovskyi

Semen Semkovskyi, s. Bronštein , (15. maaliskuuta 1882 Mahiljou, Valko-Venäjä – 18. maaliskuuta 1937 Harkova, Ukrainan SNT) oli valkovenäläissyntyinen Ukrainassa vaikuttanut filosofi ja sosiologi. Hän oli vuodesta 1929 Ukrainan tiedeakatemian (VUAN) täysjäsen. Semkovskyin serkku oli Leo Trotski. Semkovskyi suoritti oikeustieteen tutkinnon Pietarin yliopistossa. Hän oli mensevikki. Hän asui kymmenen vuotta Wienissä ja opetti sen jälkeen 1918–1920 Kiovan yliopistossa ja 1920–1936 Harkovassa Kansanopetuksen insituutissa. Hän uudisti 1920 yhteytensä mensevikkeihin ja eteni nopeasti urallaan: hänestä tuli Ukrainan marxismi-leninismin instituutin filosofian ja sosiologian osaston esimies 1922–1931, ja hän nousi moniin muihinkin merkittäviin asemiin. Semkovskyi kirjoitti useita teoksia venäjäksi, muun muassa teoksia Ludwig Feuerbachista (1922). Hän oli Ukrainan toimeenpanevan keskuskomitean jäsen, kun hänet pidätettiin loppuvuodesta 1936. Hän sai syytteen "trotskilais- zinovjevilaisen terroristijärjestön" perustamisesta Ukrainaan, ja hänet teloitettiin. Hänen maineensa puhdistettiin 1956. ==Lähteet== ==Aiheesta muualla== Luokka:Valkovenäläiset tieteilijät Luokka:Ukrainalaiset tieteilijät Luokka:Ukrainalaiset filosofit Luokka:Stalinin vainoissa kuolleet Luokka:Vuonna 1882 syntyneet Luokka:Vuonna 1937 kuolleet
Lamminmäenlampi

Lamminmäenlampi -nimisiä lampia ovat: * Lamminmäenlampi, lampi Karstulassa * Lamminmäenlampi, lampi Keuruulla * Lamminmäenlampi, lampi Multialla * Lamminmäenlampi, lampi Pihtiputaalla * Lamminmäenlampi, lampi Uuraisissa.
Comac C919

Comac C919 on kiinalaisen Comacin valmistama kaksimoottorinen kapearunkokone, jonka kehitys aloitettiin vuonna 2008. Se teki ensilentonsa 5. toukokuuta 2017 ja otettiin kaupalliseen käyttöön China Eastern Airlinesissa 28. toukokuuta 2023. C919:n moottoreina ovat CFM International LEAPit. Kone voi kuljettaa maksimissaan 192 matkustajaa yli 5 500 kilometriä. Konetyypin tärkeimmät kilpailijat ovat Airbus A320neo ja Boeing 737 MAX. Comacin tavoitteena on päästä markkinoille Eurooppaan ja Yhdysvaltoihin, joiden markkinoita Airbus ja Boeing hallitsevat. Vaikka C919 onkin Kiinassa suunniteltu ja valmistettu, on suuri osa osista ja teknologiasta länsimaista. C919:llä ei vielä ole Euroopan unionin lentoturvallisuusvirasto EASAn sertifiointia. EASA tekee parhaillaan yhteistyötä Kiinan CAAC:n kanssa ja eurooppalaiset viranomaiset käyvät muun muassa Kiinassa tutkimassa konetta, tekemässä kokeita sekä tapaamassa paikallista henkilöstöä. Konetyyppi saattaisi saada EASAn hyväksynnän vuonna 2025. == Lähteet == Luokka:Kiinalaiset matkustajalentokoneet
Richard Christy

Thomas Richard Christy (s. 1. huhtikuuta 1974 Fort Scott, Kansas) on yhdysvaltalainen rumpali, stand up -koomikko ja radiopersoona, joka tunnetaan parhaiten Death-yhtyeestä, jossa hän soitti vuosina 1996–2001. == Lapsuus == Richard Christy eli lapsuutensa Kansasissa. Hänen isänsä hankki perheelle ruokaa metsästämällä, sillä lähin ruokakauppa oli 15 mailin päässä. Christy on kertonut, että hygienia oli todella heikko, sillä hän kävi suihkussa ja pesi hampaat noin kolme kertaa koko lukion aikana. == Musiikillinen ura == Christy sai inspiraatiota rumpujen soittamiseen kuultuaan ensimmäisen kerran Van Halenin kappaleen "Hot For Teacher". Hän pystyi harjoittelemaan rumpujen soittamista rauhassa yömyöhään, sillä hän asui varastohallissa Floridassa, joten hänen ei tarvinnut pelätä, että joku soittaisi poliisit paikalle. Christyn uransa alkoi, kun hän tapasi Chuck Schuldinerin kirjakaupassa juuri, kun Death etsi uutta rumpalia Gene Hoglanin tilalle. Christy sai paikan bändissä ja teki Schuldinerin kanssa kaksi studioalbumia; Deathin kanssa albumin The Sound of Perseverance (1998) ja Control Deniedin kanssa albumin The Fragile Art of Existence (1999). Deathin ja Control Deniedin tarinat päättyivät Chuck Schuldinerin kuolemaan vuonna 2001. Näiden yhtyeiden lisäksi Christy on soittanut livekeikkoja myös yhtyeissä Dream Theater, Tiwanaku, Rick Renstrom, Syzygy, Bung Dizee, Incantation, Public Assassin ja Demons and Wizards. == Diskografia == === Acheron === * Anti-god, Anti-christ mCD (1996) * Necromanteion Communion/Raise the Dead EP (Appears only on the B-side) (1998) === Death === * The Sound of Perseverance (1998) * Live in Eindhoven (1998) * Live in L.A. (Death & Raw) (1999) === Control Denied === * The Fragile Art of Existence (1999) === Burning Inside === * The Eve of the Entities (2000) * Apparition (2001) === Iced Earth === * Horror Show (2001) * Tribute to the Gods (2002) * The Glorious Burden (2004) === Leash Law === * Dogface (2003) * Cunninglinguistics (2007) == Ura radiossa == Christy tunnetaan pilapuheluista, parodioista ja muista stunteista. Hänen radiouransa alkoi parodiakappaleiden lähettämisestä The Howard Stern Show'hun. Christy on soittanut paljon tunnettuja pilapuheluita, joissa seikkailee aina joku henkilö, jonka ääntä hän imitoi. Hahmoilla on myös aina samanlaiset luonteenpiirteet. ==Lähteet== == Aiheesta muualla == * Luokka:Elävät henkilöt Luokka:Vuonna 1974 syntyneet Luokka:Yhdysvaltalaiset rumpalit
East African Airways

East African Airways oli lentoyhtiö, joka toimi Keniassa, Ugandassa ja Tanganjikassa vuosina 1946–1977. Alkuvuosina yhtiön omisti epäsuorasti Britannian valtio, mutta siirtomaiden itsenäistyttyä 1960–luvun alussa yhteys entiseen emämaahan katkaistiin. Yhtiöllä oli hyvin erikokoisia koneita, joilla se lensi sekä Itä-Afrikan sisällä että Eurooppaan ja kauemmaksikin. == Lähteet == Luokka:Entiset lentoyhtiöt
Latvanen

Latvanen voi tarkoittaa seuraavia: * Latvanen, kylä Pyhäjärvellä * Latvanen, järvi Lappeenrannassa * Latvanen, järvi Saarijärvellä * Latvanen, sukunimenä: ** Jari Latvanen (s. 1964), Stockmannin toimitusjohtaja.
Silent Hill 2 (vuoden 2024 videopeli)

Silent Hill 2 on Bloober Teamin kehittämä ja Konamin julkaisema selviytymiskauhupeli. Peli on uusintaversio vuoden 2001 videopelistä Silent Hill 2. Peli julkistettiin 19. lokakuuta 2022, ja se julkaistiin Microsoft Windowsille ja PlayStation 5:lle 8. lokakuuta 2024. Kuten alkuperäisessä pelissä, päähahmo on James Sunderland, joka saapuu Silent Hillin kaupunkiin saatuaan kirjeen kuolleelta vaimoltaan Marylta, joka kertoo odottavansa Jamesia kaupungissa. Peli on ollut myyntimenestys; tammikuuhun 2025 mennessä sitä oli myyty yli kaksi miljoonaa kappaletta. == Lähteet == == Aiheesta muualla == * Teaser-traileri (Youtube) Luokka:Silent Hill Luokka:Selviytymiskauhupelit Luokka:PlayStation 5 -pelit Luokka:Windows-pelit Luokka:Unreal Engine 5 -pelit
Malesianhelmitimali

Malesianhelmitimali (Kenopia striata) on kerttutimaleihin kuuluva lintulaji. Lajia tavataan Kaakkois-Aasiassa. == Koko ja ulkonäkö == Malesianhelmitimali kasvaa 14-15 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat väriltään tumman ruskeat ja niissä on valkoisia viiruja. Pää on valkoinen ja otsassa on oranssinruskea laikku. Malesianhelmitimalin rinta ja vatsa ovat valkoiset ja kyljet harmahtavat. == Levinneisyys ja elintavat == Malesianhelmitimalia tavataan Malakan niemimaalta Thaimaassa ja Malesiassa sekä Sumatran ja Borneon saarilla. Lajin elinympäristöä ovat kosteat metsät ja suot. Lintu liikkuu usein pareittain lähellä maata. Malesianhelmitimalin ravintoa ovat hyönteiset. Malesianhelmitimali luokitellaan silmälläpidettäväksi. Kantaa uhkaa elinympäristön häviäminen metsien hakkuiden ja maastopalojen vuoksi. == Lähteet == Luokka:Kerttutimalit
Kolumbian kansalaisuus

Kolumbian kansalaisuus on laillinen suhde Kolumbian tasavallan ja yksittäisen ihmisen välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä kolumbialaisia ovat sellaiset henkilöt, joiden vanhemmista vähintään toisella on Kolumbian kansalaisuus tai laillinen oleskelulupa maassa lapsen syntyessä. Mikäli lapsi syntyy ulkomailla, vähintään toisella vanhemmista pitää olla Kolumbian kansalaisuus ja lapsen syntymästä pitää ilmoitaa Kolumbian diplomaattiseen edustajistoon. == Kansalaisuuden saaminen hakemuksella == Hakemuksen perusteella Kolumbian kansalaisuus voidaan myöntää henkilöille, jotka täyttävät seuraavat ehdot: * on asunut Kolumbiassa riittävän kauan ** syntyperäiset Latinoamerikan ja Karibian maiden kansalaiset: 1 vuosi ** syntyperäiset Espanjan kansalaiset: 2 vuotta ** muut: 5 vuotta * on lähettänyt hakemuksen Kolumbian ulkoministeriölle, josta käy ilmi hakijan nykyinen kansalaisuus * liittänyt hakemukseensa kopion oleskeluluvastaan, nykyisestä viisumistaan, passikuvan ja nykyisen passinsa henkilötietosivusta * on raportoinut Kolumbiassa harjoittamansa liiketoiminnan ja/tai ammattinsa * pystyy todistamaan mahdollisen avioliittonsa, rekisteröidyn parisuhteensa tai yhteiset lapset Kolumbian kansalaisen kanssa Lisäksi hakijan tulee läpäistä kansalaisuuskoe, jossa arvioidaan tietämystä Kolumbian perustuslaista, historiasta, kulttuurista ja yhteiskuntajärjestelmästä sekä espanjan kielen koe. Mikäli hakija on yli 65-vuotias tai valmistunut vähintään kandidaatiksi kolumbialaisesta yliopistosta, hän voi hakea vapautusta kansalaisuuskokeesta. Äidinkielisiltä espanjan puhujilta ei testata kielitaitoa. == Kaksoiskansalaisuus ja kansalaisuuden menettäminen == Kolumbia sallii kaksoiskansalaisuuden. Henkilöt, jotka ottavat vastaan toisen maan kansalaisuuden, eivät menetä Kolumbian kansalaisuuttaan, elleivät tätä erikseen pyydä. Kolumbian kansalaiset ovat myös Andien yhteisön kansalaisia, eivätkä tarvitse muihin yhteisön jäsenmaihin matkustaessaan muuta kuin valtion myöntämän henkilökortin. Syntyperäisiltä kolumbialaisilta ei voida lain mukaan viedä Kolumbian kansalaisuutta. == Lähteet == kansalaisuus Luokka:Kansalaisuus
Pyramid Head

Pyramid Head (myös nimellä Red Pyramid Thing) on Silent Hill -selviytymiskauhupelisarjassa esiintyvä kuvitteellinen hahmo. Se on teurastajan esiliinaan pukeutunut olento, jolla on ruosteisesta metallista muotoiltu pyramidin muotoinen pää. Olento murhaa Silent Hillin kaupunkiin juuttuneita uhrejaan ja pahoinpitelee muita kaduilla vaeltavia hirviöitä, eikä luodit tehoa siihen. Hahmo kantaa mukanaan valtavaa veistä, jonka terä on käänteisellä puolella kahvaan nähden. Hahmon suunnitellut Masahiro Ito on sittemmin paljastanut veitsen olevan saksien terä. Pyramid Headia on kutsuttu pelisarjan ”tunnetuimmaksi pahikseksi” ja yhdeksi koko pelimaailman tunnetuimmista hirviöistä. Sitä käytetään myös Silent Hill -pelisarjan maskottina. Ensiesiintymisensä Pyramid Head tekee antagonistina pelissä Silent Hill 2 (2001), jossa se jahtaa toistuvasti pelihahmo Jamesia ja kuvastaa tämän kokemaa syyllisyyttä, eivätkä muut hahmot voi nähdä sitä. Silent Hill Homecoming -pelissä (2008) hahmo esiintyy välianimaatioissa nimellä Bogeyman, mutta ei varsinaisessa pelimaailmassa. Silent Hill: Downpour -pelin Bogeyman- hahmon on kuvailtu jäljittelevän Pyramid Headin luonnetta, vaikka hahmo onkin selkeästi erinäköinen. Downpourin Bogeyman jahtaa pelihahmo Murphyä lähes koko pelin läpi ja kuvastaa Murphyn hahmon pimeää puolta. Pyramid Head esiintyy myös elokuvissa Silent Hill (2006) ja Silent Hill: Revelation 3D (2012). Sen lisäksi hahmolla voi pelata moninpelissä Dead by Daylight, jossa siitä käytetään nimeä The Executioner. == Kehitys == Silent Hill 2:n taiteellinen ohjaaja Masahiro Ito on paljastanut, että Pyramid Head sai inspiraatiota vuoden 1995 elokuvassa Braveheart – taipumaton esiintyvästä huppupäisestä teloittajasta. Samoihin aikoihin Ito työsti taidekoulussa Strange Head -nimistä kuvasarjaa, jossa Pyramid Head alkoi hahmottua. == Lähteet == == Aiheesta muualla == *Pyramid Head Silent Hill Wikissä Luokka:Silent Hill Luokka:Elokuvahahmot Luokka:Videopelimaskotit Luokka:Videopelien loppuvastukset Luokka:Kuvitteelliset joukkomurhaajat
Vapauttajan ritarikunta

Vapauttajan ritarikunta () oli venezuelalainen ritarikunta. Se perustettiin vuonna 1813 vapaustaistelija Simón Bolívarin käskystä, mutta nimellä Venezuelan vapauttajien ritarikunta, ja sitä jaettiin tunnustuksena sotilaille, jotka olivat ansioituneet Suur-Kolumbian vapaussodassa. Ritarikunta lakkautettiin vuonna 2010. Venezuelan parlamentti perusti sen tilalle uuden ritarikunnan nimeltä Venezuelan vapauttajien ja vapauttajattarien ritarikunta. Kunnianosoitusta jaettiin kuudessa luokassa: * ketju * suurristi * suurupseeri * komentaja * upseeri * ritari == Lähteet == Luokka:Venezuelan kunniamerkit
Heston Blumenthal

Heston Blumenthal (s. 27. toukokuuta 1966, Lontoo) on brittiläinen kokki ja ravintoloitsija. Hän avasi ensimmäisen oman ravintolansa Fat Duck vuonna 1995 Brayn kylään Berkshiressä. Se sai kolme Michelin-tähteä ja Restaurant-lehti valitsi sen maailman parhaaksi ravintolaksi vuonna 2005. Vuonna 2011 Blumenthal avasi Dinner-nimisen ravintolan Lontoossa. Blumenthal tuli tunnetuksi eriskummallisista ruokalajeista, kuten kukkakaalirisotosta suklaahyytelöllä tai kaviaarista suklaan kanssa. Hän on kiinnostunut fysiikan ja psykologian yhdistämisestä ruoanlaittoon. Blumenthalilla on ollut useita omia televisiosarjoja, kuten Heston's Feast, How To Cook Like Heston ja Heston's Fantastic Food. Hän on julkaissut monia keittokirjoja. == Lähteet == Luokka:Brittiläiset kokit Luokka:Vuonna 1966 syntyneet Luokka:Elävät henkilöt
Fidelia Bridges

thumb|Fidelia Bridges, kuva ehkä vuodelta 1864. Fidelia Bridges (19. toukokuuta 1834 Salem, Massachusetts – 14. toukokuuta 1923 Canaan, Connecticut) oli yhdysvaltalainen taidemaalari. Bridges oli elinaikanaan arvostettu taidemaalari ja samalla yksi harvoista itsensä taiteellaan elättäneistä naistaiteilijoista. Hänet tunnetaan yksityiskohtaisista luontoa kuvaavista maalauksistaan, joita ilmestyi postikortteina ja kirjojen kuvituksina. == Elämänvaiheita == Fidelia Bridges menetti kummatkin vanhempansa lyhyen ajan sisällä ollessaan viisitoistavuotias. Perheessä oli myös nuorempi veli, Henry. Vanhin sisaruksista, Eliza, joutui huolehtimaan nyt nuoremmistaan. Opettajasisaren palkka ei tähän riittänyt ja koti myytiin pakkohuutokaupalla. 1840-luvun lopulla kuvanveistäjä Anne Whitney oli kavannut taidekoulun Salemiin. Bridges tapasi Whitneyn, joka rohkaisi tätä ryhtymään taiteilijaksi. Fidelia sai apulaisen paikan kauppiasperheestä, joka muutti New Yorkiin. New Yorkista Bridges muutti Philadelphiaan, missä hänen piirroksensa alkoivat jälleen käydä kaupaksi. New Yorkiin hän palasi jälleen vuonna 1865. Vuodet 1865–1868 Bridges oleskeli ulkomailla ja yhden vuoden näistä käytti taideopintoihin Roomassa. Tämän mahdollisti palveluspaikkaperheen antama taloudellinen apu. Hänen tyylinsä alkoi kehittyä yksityiskohtaisemmaksi ja hän vaihtoi öljyvärit vesiväreihin. Kotimaahan palattuaan hän piti näyttelyn New Yorkissa. Näyttelyn jälkeen hän pääsi kansallisen designakatemian jäseneksi. Vuonna 1874 hänestä tuli Yhdysvaltain akvarellitaiteilijoiden yhdistyksen ainoa naisjäsen. Vuodesta 1876 alkaen Bridges alkoi tulla yleisön tietoisuuten. Hän osallistui kustantaja Louis Prangin joulukorttikilpailuun ja sai kustannussopimuksen. Hän jatkoi joulukorttien tekemistä vuoteen 1899. Bridges ei halunnut laittaa töitään näyttelyihin. Hänellä oli merkittäviä tukijoita, kuten Prang ja Mark Twain. Hän hyväksyi vuonna 1883 tarjouksen toimia kirjailijan perheen lastenhoitajana sen ajan kun perheen vakituinen lastenhoitaja oli Euroopassa. Vuodesta 1890 alkaen Bridges asui Stratfordissa, Connecticutissa. Kaksi vuotta myöhemmin hän muutti Canaaniin. Siellä hänestä tuli tunnettu hahmo, joka ikuisti paikkakunnan luontoa. Hän asui yksin, mutta seurusteli tiiviisti paikkakunnan muiden naimattomien naisten kanssa. Fidelia Bridgesin veli Henry Bridges oli muuttanut Britanniaan, missä työskenteli teeliiketoiminnassa. Fidelia vieraili veljensä luona ja ihasteli tämän keräämää aasialaista taidetta. Hän sai niistä vaikutteita taiteeseensa: yksivärinen tausta ja epäsymmetria ilmestyivät hänen töihinsä. Hän suostui pitämään vielä pari näyttelyä. Bridgesin kuoltua hänet ja hänen taiteensa lähes tulkoon unohdettiin. Canaaniin perustettiin hänen muistoaan kantava linnustonsuojelualue. Hänen teoksiaan on nykyään New Britain Museum of American Artin ja Peabody Essex Museumin kokoelmissa. Myös Metropolian Museum of Art on ottanut hänen töitään kokoelmiinsa. == Lähteet == == Aiheesta muualla == * The American Wing. Chickadee and Thistle Luokka: Yhdysvaltalaiset taidemaalarit Luokka: Vuonna 1834 syntyneet Luokka: Vuonna 1923 kuolleet
Ivan Pereverzev

Ivan Pereverzev (, ; 1745 ehkä Kurskin alue, Venäjä – kesällä 1796 Harkova) oli venäläissyntyinen opettaja ja tutkija. Hän valmistui Harkovan kollegiosta 1769 ja opetti siellä vuoteen 1775 historiaa ja maantiedettä. Sen jälkeen hän opetti 13 vuotta ortodoksisessa pappisseminaarissa Voronežissa alueella, jonka väestö oli osittain venäläistä, osittain ukrainalaista. Vuodesta 1780 hän työskenteli jälleen Harkovassa, jossa hän johti alueen kansanopetusjärjestelmää. Vaikka Pereverzev oli isovenäläistä syntyperää, hän suhtautui myötämielisesti ukrainalaisiin. Hän esitti kiinnostavan kuvauksen paikallisesta väestöstä teoksessaan Topografitšeskoje opisanije Harkovskogo namestnitšestva (’Harkovan käskynhaltijakunnan topografinen kuvaus’; julkaistu Moskovassa 1788, useita uusintajulkaisuja, muun muassa Kiova 1991, Moskova 2012), johon sisältyy arvokasta tietoa seudun historiasta, maantieteestä, demografiasta ja taloudesta. Pereverzev käytti nimeä Ukraina alueesta, josta nykyisin käytetään nimeä Sloboda-Ukraina, ja vähävenäläisiksi hän nimitti niitä ihmisiä, jotka asuivat Donin ja Zbrutšin välisellä alueella ja joita historiallisesti on nimitetty ruteeneiksi (rusyny). Pereverzevin mukaan vähävenäläisten asuma-alueiden pitkä eristys Iso-Venäjän alueista aiheutti täydellisen muutoksen väestössä. Siitä tuli ”eräänlainen vieras kansa”, joka puhui erityistä kieltä, jota on pidettävä ”yhtenä slaavilaisen rodun kielenä”. Siten hän teki selvän eron isovenäläisten kieleen ja sanoi, että niiden ero johtuu vieraiden vallanpitäjien, kuten tataarien, liettualaisten, puolalaisten ja unkarilaisten, aiheuttamista ympäristöeroista. Toisaalta hän havaitsi ne erot, joita on helposti havaittavissa kahdesta suuresta murrevyöhykkeestä, pohjoisesta ja eteläisestä, muodostuvassa vähävenäläisessä kielessä. Niinpä hänen mukaan ukrainan kieli eli Sloboda-Ukrainassa puhuttu kieli kuului eteläiseen, vähävenäläiseen vyöhykkeeseen. Pereverzev julkaisi paikallisten oppilaiden käyttöön kielen käsikirjan, joka on myöhemmin julkaistu esimerkiksi Pariisissa 2010. Vaikka Pereverzevin teoksen vaikutuksen tosiasiallista laajuutta on vaikea arvioida, on hyvä havaita, että esimerkiksi Hryhori Skovoroda otti sen huomioon kirjoittaessaan 1780-luvun jälkipuolella uudestaan dialoginsa Silenus Alcibiadis käsikirjoitusta. ==Lähteet== Luokka:Venäläiset opettajat Luokka:Venäläiset tieteilijät Luokka:Vuonna 1745 syntyneet Luokka:Vuonna 1796 kuolleet
Publiva

Publiva Oy on suomalainen kirjankustantamo. Publivaan kustantaa kirjoja kolmella kirja-alan tuotemerkillä: Edukustannus, Kirjapaja ja Lasten Keskus. Kustantamot yhdistivät liiketoimintansa Publivaan vuonna 2014. Vuodesta 2022 lähtien Publivan toimitusjohtajana on toiminut Sami Ojala. Publivan pääomistaja on Lasten ja nuorten keskus ry. Publiva on Kristilliset kustantajat ry:n jäsen. == Tuotemerkit == === Lasten Keskus === Lasten Keskus -tuotemerkin alla julkaistaan lasten- ja nuortenkirjoja sekä kasvatukseen liittyvää tietokirjallisuutta. Lasten Keskus julkaisee lasten tietokirjoja, kuvakirjoja ja tarinakirjoja sekä ammattikirjallisuutta kasvatustyöhön. Lasten Keskus on kustantanut kirjoja vuodesta 1974. === Kirjapaja === Kirjapajan kustannusohjelmassa on tietokirjoja elämäntaidon, hyvinvoinnin, kulttuurin, kasvatuksen ja yhteiskunnan aloilta. Edustettuna on myös maailmankatsomuksellinen, hengellinen ja teologinen kirjallisuus ja kirkolliset kirjat. Kirjapaja on kustantanut kirjoja vuodesta 1942. === Edukustannus === Edukustannus on tuottaa opetusvälineitä opettajille ja oppilaille. Eduskustannus on toteuttanut oppimisratkaisuja vuodesta 2011. == Lähteet == Luokka:Lasten ja nuorten keskus Luokka:Suomalaiset kristilliset kirjankustantamot
Vietnamin naisten jalkapallomaajoukkue

Vietnamin naisten jalkapallomaajoukkue on Vietnamin naisten edustusjoukkue jalkapallossa. Se toimii Vietnamin jalkapalloliiton alaisuudessa. Vietnam teki debyyttinsä MM-kilpailussa vuonna 2023, kun joukkue pääsi karsintojen kautta lopputurnaukseen. Joukkue kuitenkin jäi lohkonsa viimeiseksi. == Arvokisat == === Maailmanmestaruuskilpailut === * 1991 – Ei selviytynyt karsinnoista * 1995 – Ei selviytynyt karsinnoista * 1999 – Ei selviytynyt karsinnoista * 2003 – Ei selviytynyt karsinnoista * 2007 – Ei selviytynyt karsinnoista * 2011 – Ei selviytynyt karsinnoista * 2015 – Ei selviytynyt karsinnoista * 2019 – Ei selviytynyt karsinnoista * 2023 – Lohkovaihe == Lähteet == ==Aiheesta muualla== Luokka:Naisten jalkapallomaajoukkueet Luokka:Vietnamin jalkapallo
Glasyyri

Glasyyri eli glaseeraus ( < < , lasittaa)Turtia 2009, s. 154. tarkoittaa sekä kuullotusta sokeriliemessä että sokeria sisältävää kuorrutetta. Glasyyri on leivonnaisten kuorrute, jossa on vaahdottamatta sekoitettua tomusokeria ja kananmunan valkuaista. Seokseen lisätään joskus tärkkelyssiirappia tai vaaleaa siirappia. Tällaista kuorrutetta on mahdollista kaulita.Turtia 2009, s. 543. Jos tomusokeria ja valkuaista sisältävä seos vaahdotetaan, syntyy pursotettavaa kuorrutetta (). Sitä voidaan maustaa muutamalla tipalla sitruunamehua tai valkoviinietikkaa. Sokeria sisältävää glasyyria levitetään uunissa tai grillissä kypsennetttävän liharuoan pinnalle ennen paistoa tai grillausta ja vielä lisää kypsennyksen kuluessa. Glasyyri tuottaa kiiltoa ja makua lihaan sekä tekee pinnasta rapeampaa. ==Lähteet== * ===Viitteet=== Luokka:Leivonta
Kulttuurinen rasismi

pienois|Monikulttuurisuuden kieltävä puolankielinen kyltti. Kulttuurinen rasismi on muun muassa professori Vesa Puurosen mukaan rasismin muoto, jossa ihmiset jaetaan keskenään epätasa-arvoisiin ryhmiin kulttuurinsa perusteella. Puurosen mukaan kulttuurinen rasismi voi olla seurauksiltaan yhtä vakavaa kuin biologisten rotujen erotteluun perustuva rasismi. == Muslimivastainen rasismi == Jotkut tutkijat pitävät islamofobiaa rasismin alamuotona. Pekka Isaksson ja Jouko Jokisalo katsovat, että tällä käsitteellä on joukko heikkouksia. He käyttävät mieluummin käsitettä ”muslimivastainen rasismi”. Isakssonin ja Jokisalon mukaan radikaalioikeiston muslimivastaisen rasismin piirteenä on syntyperän, uskonnon ja kulttuurin samaistaminen. == Kritiikki == Tutkija ja kolumnisti Iivi Anna Masso on arvostellut sitä, että rasismiksi luokitellaan usein rotuun perustuvan halveksunnan ja syrjinnän lisäksi myös länsimaiden ihmisoikeusarvoista poikkeavien kulttuuristen käytäntöjen ja uskonnollis- poliittisten oppien arvostelu. == Katso myös == * Ksenofobia == Lähteet == Luokka:Ksenofobia Luokka:Rasismin määrittely
Tyypin 4 multippeli endokriininen neoplasia

Tyypin 4 multippeli endokriininen neoplasia eli MEN4-oireyhtymä on erittäin harvinainen kasvainalttiuden aiheuttava oireyhtymä. Siihen liittyy varsinkin lisäkilpirauhasten ja aivolisäkkeen adenohypofyysin kasvaimia.Multiple endocrine neoplasia type 4 Orphanet, viitattu 1.8.2023 == Kasvaintyypit == Ikä vaihtelee MEN4-oireyhtymään liittyvien kasvainten ilmaantuessa. Aivolisäkekasvaimia on raportoitu kolmannelta ja lisäkilpirauhaskasvaimia neljänneltä elinvuosikymmeneltä alkaen. Lisäkilpirauhaskasvain ja siihen liittyvä hyperparatyreoosi eli lisäkilpirauhasen yliaktiivinen toiminta todetaan 81 prosentilla potilaista. Lisäkilpirauhaskasvain ja hyperparatyreoosi ovat kaikkein yleisimmät MEN4-oireyhtymän piirteet. Hyperparatyreoosilla on taipumus puhjeta MEN4-oireyhtymässä myöhemmin kuin sitä muistuttavassa MEN1-oireyhtymässä. Paratyreoidektomian jälkeen hyperparatyreoosin uusiutumista oli kuvattu vuoteen 2022 mennessä vain yhdessä tapauksessa, mikä voi viitata MEN1-oireyhtymää lievempään taudinkuvaan.Fahad W. Ahmed, Muhammad S. Majeed, Omar Kirresh, Multiple Endocrine Neoplasias Type 4 National Library of Medicine, viitattu 1.8.2023 Aivolisäkkeen adenohypofyysissä kasvaimia esiintyy 42 prosentilla. Aivolisäkkeessä ilmenevä adenooma on MEN4-oireyhtymän toiseksi yleisin piirre ja voi aiheuttaa hormonin liikatuotantoa. Tällöin puhutaan toiminnallisesta kasvaimesta; hormonin liikatuotantoa aiheuttamaton kasvain on ei-toiminnallinen. Mahdollisesti kymmenellä prosentilla potilaista on akromegalia ja viidellä prosentilla Cushingin oireyhtymä. Prolaktinoomat vaikuttavat tyypin 4 multippelissa endokriinisessä neoplasiassa harvinaisilta. Arviolta neljäsosa MEN4-potilaista saa gastrinooman tai ei-toiminnallisen haimakasvaimen. Lisäksi on raportoitu munuaisten tai lisämunuaisten kasvaimia, kivessyöpää, kohdunkaulan syöpää, papillaarista kilpirauhassyöpää, paksusuolen syöpää, karsinoidikasvaimia ja meningeoomia. Karsinoidikasvain voi ilmetä mahalaukussa tai keuhkoissa. MEN4-oireyhtymään on liittynyt myös Zollinger–Ellisonin oireyhtymä. == Syyt, esiintyvyys ja historia == Tyypin 4 multippelia endokriinista neoplasiaa aiheuttavat kromosomissa 12 sijaitsevan CDKN1B-geenin heterotsygoottiset mutaatiot. CDKN1B-geeni tuottaa erästä sykliinistä riippuvaista kinaasin estäjäproteiinia (p27). Useimpien MEN4-oireyhtymätapauksien taustalla on autosomaalinen, vallitseva periytyminen. Oireyhtymän taustalla on esiintynyt myös satunnaisia uusia mutaatioita. Tyypin 4 multippelin endokriinisen neoplasian tarkka esiintyvyys on tuntematon, mutta sen on arvioitu olevan alle yksi miljoonasta. Ensimmäisen tapauskuvauksen tyypin 4 multippelista endokriinisesta neoplasiasta julkaisivat vuonna 2006 Pellegata ja muut. He tutkivat kolmea sukupolvea suvusta, joilla ei ollut MEN1-oireyhtymää aiheuttavaa mutaatiota, mutta joilla oli CDKN1B-mutaatio, jonka yhteydessä esiintyi multippeleja endokriinisiä neoplasioita ja munuaisten angiomyolipoomia. == Lähteet == Luokka:Oireyhtymät Luokka:Perinnölliset sairaudet
Rakenteellinen rasismi

Rakenteellinen rasismi on yhteiskunnan normeissa ja institutionaalisissa käytännöissä ilmenevää rasismia, joka asettaa jotkin etniset ryhmät toisia heikompaan asemaan. Sen konkreettisia muotoja on syrjivä lainsäädäntö, syrjivät ohjeet tai epäviralliset käytännöt oikeuslaitoksessa, oppilaitoksissa, työmarkkinoilla, sosiaali- ja terveydenhuollossa, tiedotusvälineissä ja liike-elämässä. Suomen valtioneuvoston toimintaohjelmassa rasismin torjumiseksi (2021) rakenteellinen rasismi määritellään ”yhteiskunnallisissa normeissa ja käytännöissä sekä yhteiskunnan rakenteissa, kuten instituutioissa, organisaatioissa, virastoissa, sopimuksissa, lainsäädännössä ja palveluissa, olevaa piilevää tai avointa rasismia”. Syrjinnästä se eroaa siten, että rakenteellisessa rasismissa joitakin ihmisryhmiä pidetään muita alempiarvoisempina esimerkiksi etnisen alkuperän, ihonvärin, kansalaisuuden, kulttuurin, äidinkielen tai uskonnon perusteella. Ohjelman mukaan Suomessa esiintyy rakenteellista rasismia työelämässä ja koulutuksessa sekä suhtautumisessa saamelaisiin ja muihin vähemmistöihin. Professori Vesa Puuronen on kuvannut nykyaikaista rasismia ”sosiaalisen rodun” käsitteen avulla. Jotkut kutsuvat syrjinnän ja halveksivan yleistämisen kohteeksi joutuneita väestöryhmiä ”rodullistetuiksi”. Sosiaaliset rodut eli rodullistetut ryhmät muodostavat hierarkkisen järjestelmän, jonka perusteella määräytyy ihmisten yhteiskunnallinen asema. == Katso myös == * Antirasismi == Lähteet == == Kirjallisuutta == * * == Aiheesta muualla == * Luokka:Rasismin määrittely Luokka:Valkoinen etuoikeus